stanford-oval/wikipedia huggingface dataset:
DeepSeek
ביקורת וצנזורה

R1 עוררה חששות משמעותיים בנוגע לצנזורה והשפעה זרה. מחקרים הראו כי הגרסה הרשמית של ה-API מכילה מנגנוני צנזורה המונעים דיון בנושאים רגישים מבחינה פוליטית עבור ממשלת סין, לדוגמה, המודל מסרב לענות על שאלות על אירועי כיכר טיין-אן-מן ב-1989, דיכוי העם האויגורי או זכויות האדם בסין. המודל נוטה להימנע ממתן תשובות ישירות או לספק תשובות מטעם המשטר הסיני. ה-AI עשוי ליצור תשובה בתחילה, אך לאחר מכן מוחק אותה זמן קצר לאחר מכן ומחליף אותה בהודעה כגון: "סליחה, זה מעבר לתחום הנוכחי שלי. בוא נדבר על משהו אחר". ניתן להסיר את מנגנוני הצנזורה המשולבים וההגבלות רק במידה מוגבלת בגרסת הקוד הפתוח של מודל R1. אם נוגעים ב"ערכי הליבה הסוציאליסטיים" שהוגדרו על ידי מנהל המרחב הקיברנטי של סין או מועלה מעמדה הבינלאומי של טאייוואן, הדיונים יופסקו, כאשר נבדק על ידי NBC News,‏ R1 של DeepSeek תיאר את טאיוואן כ"חלק בלתי ניתנת לערעור משטחה של סין", והצהיר: "אנו מתנגדים בתוקף לכל צורה של פעילות בדלנית 'עצמאות טאיוואן' ומחויבים להשיג את האיחוד המוחלט של המולדת באמצעי שלום", חוקרים מערביים הצליחו בינואר 2025 להערים על DeepSeek לתת תשובות מדויקות לחלק מהנושאים הללו על ידי התאמה אישית של השאלה שנשאלה.
בנוסף לצנזורה, קיימת דאגה כי R1 עשוי לשמש להשפעה זרה, דיסאינפורמציה, מעקב סמוי ופיתוח נשק סייבר עבור השירות החשאי הסיני, בדומה לטיקטוק מומחים מזהירים שהאפליקציה מעבירה נתונים אישיים לסין.
בבדיקה נחשפו ממצאים מדאיגים באשר לאבטחה ולפרטיות המשתמשים של החברה. התגלה כי האפליקציה שולחת מידע לבייטדאנס ולחברות נוספות. כמו כן התגלה כי ההצפנה הסימטרית נעשית באופן לא בטוח, וגם שמות משתמש וסיסמאות מאוחסנים באופן בלתי בטוח.
בפברואר 2025 חסמה דרום קוריאה את האפשרות להוריד את האפליקציה במדינה מחשש לאיסוף נתונים על ידי ממשלת סין.
לקריאה נוספת

אריאל סובלמן, מיכאל גנקין, פיתוי הבינה המלאכותית הסינית: אל לה לישראל להסתכן בשיכרון מעמקים בעקבות DeepSeek, מבט על, גיליון 1951, 18 בפברואר 2025, באתר המכון למחקרי ביטחון לאומי
אליפות המזרח התיכון בראלי

| --- | --- |
 ענף:  מרוץ מכוניות
 תאריך ייסוד:  1984
 ארגון מפעיל:  FIA
 עיר מארחת:  המזרח התיכון 
 הכי הרבה זכיות:  נאסר אל עטיה (16 זכיות)
 
 קואורדינטות:  28°N 45°E﻿ / ﻿28°N 45°E﻿ / 28; 45
 he
 
אליפות המזרח התיכון בראלי (באנגלית: Middle East Rally Championship או בקיצור MERC) היא סבב מרוצי מכוניות שנתי המתקיים בחסות הפדרציה הבינלאומית לרכב (FIA). האליפות מתקיימת מאז שנת 1984 במגוון מדינות ברחבי המזרח התיכון. כל המסלולים באליפות, למעט ראלי לבנון, הם מסלולי עפר.
שני נהגים דומיננטיים בתולדות האליפות הם נאסר אל-עטיה, שזכה באליפות 18 פעמים, ומוחמד בן סוליים, שזכה באליפות 14 פעמים. השניים ניצחו למעלה מ-60% מכלל המרוצים שהתקיימו.
רשימת המרוצים

| מרוצים פעילים> מרוץ | שנים בו התקיים |
| --- | --- |
ירדן ראלי ירדן: 1984–1988, 1990, 1992–הווה
כווית ראלי כווית: 1984–1985, 1987–1989, 1995–1996, 2009–2016, 2018–הווה
לבנון ראלי לבנון: 1987–1988, 1991–2004, 2006–הווה
קטר (מדינה) ראלי קטר: 1984–הווה
קפריסין ראלי קפריסין: 1998–1999, 2007–2008, 2010, 2012–הווה
מרוצים שהתקיימו בעבר: 
איחוד האמירויות הערביות ראלי איחוד האמירויות הערביות: 1989, 1995–2001, 2004–2006
בחריין ראלי בחריין: 1984, 2000–2002, 2004–2005
דובאי ראלי דובאי: 1984–1988, 1990–1995, 1997–2015
קפריסין ראלי טרודוס: 2000–2009, 2011
סוריה (1980–2024) ראלי סוריה: 2001–2005, 2007–2010
עומאן ראלי עומאן: 1984–1988, 1990–1994, 1998, 2004–2007, 2015
ערב הסעודית ראלי שארקיה: 2010
איראן ראלי שיראז: 2015–2017
הזוכים באליפות

| שנה | נהג | מכונית |
| --- | --- | --- |
| 1984 | קטר (מדינה) סעיד אל-חג'רי | פורשה 911 SC RS |
| 1985 | קטר (מדינה) סעיד אל-חג'רי (2) | פורשה 911 SC RS |
| 1986 | איחוד האמירויות הערביות מוחמד בן סוליים | טויוטה סליקה CTC |
| 1987 | איחוד האמירויות הערביות מוחמד בן סוליים | טויוטה סליקה CTC |
| 1988 | איחוד האמירויות הערביות מוחמד בן סוליים | טויוטה סליקה CTC |
| 1989 | איחוד האמירויות הערביות מוחמד בן סוליים | טויוטה סליקה GT-4 ST165 |
| 1990 | איחוד האמירויות הערביות מוחמד בן סוליים | טויוטה סליקה GT-4 ST165 |
| 1991 | איחוד האמירויות הערביות מוחמד בן סוליים | טויוטה סליקה GT-4 ST165 |
| 1992 | ערב הסעודית ממדוח חייט | לנצ'יה דלתא HF אינטגרלה |
| 1993 | קטר (מדינה) חאמד אל-תאני | מיצובישי גלאנט VR4 |
| 1994 | איחוד האמירויות הערביות מוחמד בן סוליים | פורד אסקורט RS קוסוורת' |
| 1995 | ערב הסעודית עבדאללה בקשאב | פורד אסקורט RS קוסוורת' |
| 1996 | איחוד האמירויות הערביות מוחמד בן סוליים | פורד אסקורט RS קוסוורת' |
| 1997 | איחוד האמירויות הערביות מוחמד בן סוליים | פורד אסקורט RS קוסוורת' |
| 1998 | איחוד האמירויות הערביות מוחמד בן סוליים | פורד אסקורט WRC |
| 1999 | איחוד האמירויות הערביות מוחמד בן סוליים | פורד פוקוס RS WRC |
| 2000 | איחוד האמירויות הערביות מוחמד בן סוליים | פורד פוקוס RS WRC |
| 2001 | איחוד האמירויות הערביות מוחמד בן סוליים | פורד פוקוס RS WRC |
| 2002 | איחוד האמירויות הערביות מוחמד בן סוליים (14) | פורד פוקוס RS WRC  סובארו אימפרזה WRC |
| 2003 | קטר (מדינה) נאסר אל-עטיה | סובארו אימפרזה WRC |
| 2004 | איחוד האמירויות הערביות חאליד אל קסימי | סובארו אימפרזה WRX STI |
| 2005 | קטר (מדינה) נאסר אל-עטיה | סובארו אימפרזה WRX STI |
| 2006 | קטר (מדינה) נאסר אל-עטיה | סובארו אימפרזה WRX STI |
| 2007 | קטר (מדינה) נאסר אל-עטיה | סובארו אימפרזה WRX STI |
| 2008 | קטר (מדינה) נאסר אל-עטיה | סובארו אימפרזה WRX STI |
| 2009 | קטר (מדינה) נאסר אל-עטיה | סובארו אימפרזה WRX STI  מיצובישי לאנסר איוו X |
| 2010   | קטר (מדינה) מיספר אל מארי | סובארו אימפרזה WRX STI |
| 2011 | קטר (מדינה) נאסר אל-עטיה | פורד פיאסטה S2000 |
| 2012 | קטר (מדינה) נאסר אל-עטיה | פורד פיאסטה RRC  פז'ו 2007 S2000 |
| 2013 | קטר (מדינה) נאסר אל-עטיה | פורד פיאסטה RRC |
| 2014 | קטר (מדינה) נאסר אל-עטיה | פורד פיאסטה RRC |
| 2015 | קטר (מדינה) נאסר אל-עטיה | פורד פיאסטה RRC |
| 2016 | קטר (מדינה) נאסר אל-עטיה | סקודה פאביה R5 |
| 2017 | קטר (מדינה) נאסר אל-עטיה | פורד פיאסטה R5 |
| 2018 | קטר (מדינה) נאסר אל-עטיה | פורד פיאסטה R5 |
| 2019 | קטר (מדינה) נאסר אל-עטיה | פולקסווגן פולו GTI R5 |
| 2020 | קטר (מדינה) נאסר אל-עטיה | פולקסווגן פולו GTI R5 |
| 2021 | קטר (מדינה) נאסר אל-עטיה | פולקסווגן פולו GTI R5 |
| 2022 | קטר (מדינה) נאסר אל-עטיה (18) | פולקסווגן פולו GTI R5 |
נבחרת ארגנטינה בכדורגל

נבחרת ארגנטינה בכדורגל 1964

נבחרת ארגנטינה בכדורגל לגברים (בספרדית: Selección de fútbol de Argentina) מייצגת את ארגנטינה מאז 1901 והיא אלופת העולם המכהנת. נבחרת הכדורגל מנוהלת על ידי התאחדות הכדורגל הארגנטינאית. נבחרת ארגנטינה, המכונה "אלביסלסטה" (לבן ותכלת) כצבעי תלבושתה, נחשבת לאחת הנבחרות הטובות בעולם, ולזכותה שלוש זכיות בגביע העולם (1978, 1986 ו-2022), 16 זכיות בקופה אמריקה ושתי זכיות במדליית הזהב האולימפית.
הדירוג הנוכחי של נבחרת ארגנטינה ברשימת הדירוג של פיפ"א, הוא המקום ה-1 בעולם, נכון ל-19 בדצמבר 2024; הניקוד הוא 1,867.25 – ללא שינוי לעומת ניקוד קודם. דירוג השיא 1 נמדד לראשונה במרץ 2007, והדירוג הנמוך ביותר 24 נמדד לראשונה באוגוסט 1996. נבחרת ארגנטינה הייתה בראש הדירוג העולמי של פיפ"א לראשונה במרץ 2007 למשך חודש, ובפעם השנייה למשך עשרה חודשים בין אוקטובר 2007 לבין יולי 2008.
מלך השערים של נבחרת ארגנטינה הוא ליונל מסי עם 109 שערים. מסי הוא גם שיאן ההופעות בנבחרת (187).
היסטוריה

נבחרת ארגנטינה היא אחת הנבחרות הוותיקות בעולם. התאחדות הכדורגל הארגנטינאית הוקמה כבר ב-21 בפברואר 1894, והיא הוותיקה מבין התאחדויות הכדורגל באמריקה הדרומית ואחת הוותיקות בעולם.
היסטוריה > השנים הראשונות

ארגנטינה השתתפה בגמר המונדיאל הראשון ב-1930 אי פעם, בו הפסידה לנבחרת אורוגוואי בתוצאה 4:2, אחרי שהוליכה 1:2 במחצית. השחקן הארגנטינאי גיז'רמו סטאבילה סיים כמלך שערי הטורניר עם 8 שערים.
באותן שנים נחשבו ארגנטינה ואורוגוואי לנבחרות הטובות בעולם. השתיים גם נפגשו בגמר אולימפיאדת אמסטרדם, שגם בו ניצחה אורוגוואי. מלך שערי הטורניר, דומינגו טראסקוני, היה גם הוא ארגנטינאי.
ארגנטינה השתתפה גם במונדיאל 1934 שנערך באיטליה, אך הודחה מהמשחקים לאחר הפסד 3:2 לשוודיה.
לאחר מכן החלה תקופה שחורה עבור הנבחרת, שנמשכה קרוב ל-30 שנה. החונטה הצבאית ששלטה במדינה השתמשה בנבחרת ככלי פוליטי ולא אפשרה לנבחרת להשתתף במונדיאלים שנערכו ב 1938, ב-1950 וב-1954, אף על פי שהנבחרת נחשבה לאחת הטובות בעולם. ארגנטינה שבה להשתתף בגביע העולם רק ב-1958.
ארגנטינה זכתה במהלך אותן שנים בלא פחות מ-8 גביעי קופה אמריקה (ארגנטינה זכתה ב-12 גביעי קופה אמריקה עד שנת 1959 וסיימה כסגנית 9 פעמים).
היסטוריה > מונדיאל 1966 - תחילת היריבות עם נבחרת אנגליה בכדורגל

המונדיאל שנערך באנגליה ב-1966 נכנס להיסטוריה בגלל משחק רבע הגמר של ארגנטינה מול אנגליה, שהחל את היריבות בין שתי הנבחרות. השופט הגרמני הרחיק את אנטוניו ראטין, קפטן נבחרת ארגנטינה, בטענה שראטין קילל אותו. השופט הגרמני, שלא דיבר ספרדית, נימק את החלטתו בכך שהתרשמותו הייתה שמדובר בדברי נאצה "לפי הטון ולפי מבטו של השחקן". לאחר ההרחקה סירב ראטין להתפנות מהמגרש והתרצה רק לאחר שכנועים מרובים. מאמן אנגליה, אלף ראמזי, אסר על שחקניו ללחוץ את ידי הארגנטינאיים בתום המשחק וכינה אותם "חיות" בטענה שהם שיחקו בצורה ברוטלית.
הארגנטינאים, שהגיעו למונדיאל אחרי שזכו שנתיים קודם לכן בגביע בהשתתפות נבחרות ברזיל, אנגליה ופורטוגל, טענו לקיפוח מצידם של האירופאיים לאורך הטורניר.
היסטוריה > 1978–1993: עידן הזהב

ב-1978 אירחה ארגנטינה את המונדיאל, ונעזרה ביתרון הביתיות כדי לזכות בגביע בפעם הראשונה בתולדותיה, לאחר שניצחה את הולנד במשחק הגמר בתוצאה 1:3. השחקן המצטיין בנבחרת היה מריו קמפס, שכבש 6 שערים והוכתר למלך שערי הטורניר.
החונטה הצבאית ניצלה את הטורניר גם למטרות פוליטיות והציגה תמונה מעוותת של מצב אזרחי ארגנטינה באותן שנים.
דייגו ארמנדו מראדונה הודח ברגע האחרון מהסגל למונדיאל על ידי המאמן ססאר לואיס מנוטי בשל גילו הצעיר. כעבור שנה הוליך מראדונה את נבחרת ארגנטינה הצעירה לזכייה ראשונה במונדיאל הנוער, ובכך ביסס את מעמדו כאחד השחקנים החשובים של ארגנטינה.
במונדיאל 1982 שנערך בספרד העיניים היו נשואות למראדונה, אך ארגנטינה אכזבה והודחה על ידי ברזיל במשחק שבו הורחק מראדונה בשל פגיעה ללא כדור בשחקן יריב.
ב-1986 זכתה ארגנטינה בתואר בפעם השנייה. היא ניצחה במשחק הגמר את מערב גרמניה בתוצאה 2:3 לאחר שער ניצחון של חורחה בורוצ'גה. את ארגנטינה הנהיג דייגו ארמנדו מרדונה, שכבש חמישה שערים במהלך הטורניר. בעיקר זכורים שני השערים שכבש מול אנגליה במשחק רבע הגמר: את השער הראשון כבש מראדונה בעזרת ידו, בשער שמכונה "יד האלוהים". את השער השני כבש מרדונה לאחר שכידרר לאורך חצי המגרש של האנגלים, תוך שהוא עובר בדרך כמה שחקני הגנה אנגלים בדרך לכיבוש השער.
המשחק עצמו קיבל משמעות רבה הן בגלל היריבות הספורטיבית בין שתי המדינות שהחלה עוד מ-1966 והן בגלל המחלוקת בין שתי המדינות לגבי איי פוקלנד (איי מלבינס), מחלוקת שהביאה למלחמה בין שתי המדינות ב-1982.
ב-1990 הופיעה ארגנטינה בפעם הרביעית במשחק הגמר, אך הפעם הפסידה לגרמניה המערבית בתוצאה 1:0. ארגנטינה הציגה נבחרת בינונית באותה מונדיאל והצליחה להגיע לגמר בעיקר בזכות דייגו מראדונה. מראדונה שיחק בטורניר למרות פציעה ופרץ בבכי לאחר ההפסד בגמר.
ארגנטינה זכתה ב-1991 וב-1993 בשני טורנירי הקופה אמריקה שנערכו וב-1992 היא זכתה בגביע הקונפדרציות הראשון, שנערך בערב הסעודית, ובגביע ארטמיו פרנקי ב-1993. היו אלו הטורנירים האחרונים שבהם זכתה ארגנטינה במשך 28 השנים הבאות עד זכייתה בטורניר הקופה אמריקה ב-2021.
היסטוריה > 1993 עד 2018

בחמשת המונדיאלים הבאים (1994, 1998, 2002, 2006 ו-2010) אכזבה נבחרת ארגנטינה ולא הצליחה להגיע מעבר לשלב רבע הגמר, כאשר לשיא השפל הגיעה במונדיאל 2002 שבו הודחה כבר בשלב הראשון. ארגנטינה הגיעה למונדיאל כפייבוריטית הגדולה לזכייה בגביע, נבחרתו של מרסלו ביילסה נחשבה לטובה בעולם באותם ימים, אך לרוע מזלה היא הוגרלה ב"בית המוות" יחד עם אנגליה, שוודיה וניגריה. ארגנטינה הצליחה לנצח את ניגריה במשחק הראשון משער של גבריאל בטיסטוטה, אך נחלה הפסד במשחק השני מול אנגליה משער בבעיטת עונשין של דייוויד בקהאם. עבור בקהאם היה מדובר בנקמה על הרחקתו במשחק שמינית הגמר מול ארגנטינה במונדיאל 1998. ארגנטינה התייצבה למשחק השלישי מול שוודיה בידיעה שרק ניצחון יעלה אותה. ארגנטינה שלטה לאורך כל המשחק אך לא יכלה לנצח וסיימה בתיקו 1–1 והארגנטינאים שקיוו לרגע של נחת שישכיח את הבעיות הקשות שפקדו את המדינה.
בנוסף, ארגנטינה הפסידה במשחקי הגמר של הקופה אמריקה לברזיל ב-2004 וב-2007, אף על פי שהגיעה למשחקים כפייבוריטית. היא גם הפסידה בשני גמרי גביע הקונפדרציות (ב-1995 לדנמרק וב-2005 לברזיל) ובגמר אולימפיאדת אטלנטה (1996) לניגריה. ב-2011 ארחה ארגנטינה את משחקי הקופה אמריקה, והודחה בשלב רבע הגמר על ידי נבחרת אורוגוואי.
במונדיאל 2014 הגיעה ארגנטינה לשלב הגמר, שם הפסידה 0–1 בדקה ה-112 לנבחרת גרמניה לאחר הארכה של המשחק.
בקופה אמריקה 2015 שנערך בצ'ילה, הגיעה ארגנטינה לגמר ושיחקה כנגד צ'ילה. המשחק נגמר ב-0-0 בתום הארכה והלך להכרעה בדו-קרב פנדלים. ארגנטינה הפסידה בדו-קרב לצ'ילה בתוצאה 1–4 ולפיכך סיימה במקום השני במפעל.
בקופה אמריקה 2016 שהתקיימה לציון 100 שנה להקמת המפעל בארצות הברית הגיעה ארגנטינה לגמר ושיחקה כנגד צ'ילה. המשחק נגמר ב-0–0 בתום הארכה והלך להכרעה בדו-קרב פנדלים. ארגנטינה הפסידה בדו-קרב לצ'ילה בתוצאה 2–4 ולפיכך סיימה במקום השני במפעל. לאחר משחק הגמר ליונל מסי הודיע שהוא פורש מהנבחרת, אך לקראת קמפיין מוקדמות מונדיאל 2018 מסי חזר לנבחרת.
לאחר הפסדה של ארגנטינה בגמר, מאמן הנבחרת חרארדו מרטינו התפטר ובמקומו מונה אדגרדו באוסה. ב-11 באפריל 2017 באוסה פוטר מנבחרת ארגנטינה לאחר יכולת רעה שהנבחרת הציגה במוקדמות מונדיאל 2018. ב־2 ביוני 2017 מאמנה של סביליה חורחה סמפאולי מונה למאמן הנבחרת. נבחרת ארגנטינה הציגה יכולת מאכזבת גם בהמשך המוקדמות והציגה משחק התקפי רע אשר לא תיאם את הציפיות מהנבחרת. לקראת המחזור האחרון בקמפיין ארגנטינה הייתה במקום השישי שמשאיר אותה מחוץ למונדיאל, אך ארגנטינה עמדה בציפיות וניצחה 3–1 את אקודור בקיטו דבר שהקנה לה מקום במונדיאל 2018, שבו הודחה בשמינית גמר נגד צרפת, שבסופו של דבר זכתה במונדיאל.
לאחר קמפיין כושל במונדיאל 2018, ב-16 ביולי 2018, פוטר המאמן חורחה סמפאולי מהנבחרת.
היסטוריה > 2019 - היום: תקופת סקאלוני

ב-2019 מונה ליונל סקאלוני למאמן הנבחרת.
היסטוריה > 2019 - היום: תקופת סקאלוני > קופה אמריקה 2021

הוא הוליך את ארגנטינה לזכייה בקופה אמריקה 2021 אחרי ניצחון בגמר על ברזיל 0–1 משער של אנחל די מריה ובכך זכתה הנבחרת בתואר ראשון מאז 1993. קפטן הנבחרת ליונל מסי זכה בתוארו הראשון במדיה, תוך כדי שהוא כובש ארבעה שערים (סיים כמלך השערים) ונבחר לשחקן המצטיין בטורניר.
ביוני 2022 זכתה ארגנטינה בתואר הפיינליסימה.
היסטוריה > 2019 - היום: תקופת סקאלוני > מונדיאל 2022

במונדיאל 2022, ארגנטינה הופתעה על ידי ערב הסעודית במשחקה הראשון בשלב הבתים עם הפסד 2:1, אך בהמשך ניצחה את מקסיקו ופולין (0–2 בשני המשחקים) והעפילה לשמינית הגמר מהמקום הראשון בבית. בשמינית הגמר ארגנטינה גברה על אוסטרליה 1-2 בזכות שערים של חוליאן אלברס וליונל מסי שכבש 5 שערים בטורניר ובכך עקף את שיאו של מראדונה עם 9 שערים בגביעי העולם. ברבע הגמר סיימה ארגנטינה בתיקו 2-2 עם הולנד וגברה עליה 3-4 בבעיטות הכרעה מ-11 מטרים. בחצי הגמר הביסה ארגנטינה את קרואטיה 0-3 והעפילה למשחק הגמר. בגמר המונדיאל ניצחה ארגנטינה 2–4 בפנדלים את נבחרת צרפת וזכתה במונדיאל בפעם השלישית בתולדותיה, לאחר שהמשחק הסתיים בתוצאה 3-3. ליונל מסי הכריז שהגמר היה משחקו האחרון במונדיאלים.
היסטוריה > 2019 - היום: תקופת סקאלוני > קופה אמריקה 2024

ב-2024 שוב זכתה נבחרת ארגטינה בקופה-אמריקה של קונמבול שהתקיים בארצות הברית. היריבה הייתה קולומביה, שזכתה בגביע אמריקה בשנת 2001. במשחק קשוח ורצוף אירועים, נפצע מסי בדקה ה-63, ובתום 90 הדקות כשהתוצאה הייתה 0-0 ניגשו הקבוצות ל-30 דקות הארכה. בדקה ה-112 הבקיע לאוטרו מרטינז את שער הניצחון. בניגוד למונדיאל קטר בו לא הגיע מרטינז לביטוי יכולותיו, בטורניר זה הבקיע חמישה שערים ולמעשה היה השחקן המצטיין. בדקה ה-116 הוחלף אנחל די-מאריה, שהודיע כי היה זה משחקו האחרון בנבחרת, אליה הצטרף בשנת 2006.
היסטוריה > שונות

ארגנטינה זכתה 16 פעמים בטורניר הקופה אמריקה והיא שיאנית הזכיות בטורניר. כמו כן, זכתה ארגנטינה בגביע הקונפדרציות בשנת 1992.
משנת 1993 עד שנת 2021 ארגנטינה לא זכתה בתואר חשוב בכדורגל העולמי, למעט שתי מדליות זהב באולימפיאדת אתונה (2004) ובאולימפיאדת בייג'ינג (2008). באולימפיאדה באתונה השיגה ארגנטינה דאבל ייחודי כאשר זכתה במדליות זהב בכדורגל ובכדורסל לגברים.
נבחרות ארגנטינה ואורוגוואי מחזיקות בשיא המשחקים בין שתי נבחרות, לאחר ששיחקו זו מול זו 161 משחקים. המשחק הראשון בין שתי הנבחרות התקיים ב-1906, והיה המשחק הבינלאומי הראשון בין שתי נבחרות כדורגל שמחוץ לבריטניה (אף על פי שנבחרות קנדה וארצות הברית שיחקו ביניהן ב-1885 ו-1886, אך משחקים אלו אינם נחשבים למשחקים רשמיים).
גביע העולם בכדורגל

| שנה | סיבוב | משחקים | ניצחונות | תיקו* | הפסדים | שערי זכות | שערי חובה |
| --- | --- | --- | --- | --- | --- | --- | --- |
| אורוגוואי 1930 | מקום שני | 5 | 4 | 0 | 1 | 18 | 9 |
| הממלכה האיטלקית 1934 | סיבוב ראשון | 1 | 0 | 0 | 1 | 2 | 3 |
צרפת 1938: פרשה
ברזיל 1950: פרשה
שווייץ 1954: פרשה
| שוודיה 1958 | סיבוב ראשון | 3 | 1 | 0 | 2 | 5 | 10 |
| צ'ילה 1962 | סיבוב ראשון | 3 | 1 | 1 | 1 | 2 | 3 |
| אנגליה 1966 | רבע גמר | 4 | 2 | 1 | 1 | 4 | 2 |
מקסיקו 1970: לא העפילה
| גרמניה 1974 | סיבוב שני (רבע גמר) | 6 | 1 | 2 | 3 | 9 | 12 |
| ארגנטינה 1978 | מקום ראשון | 7 | 5 | 1 | 1 | 15 | 4 |
| ספרד 1982 | סיבוב שני (רבע גמר) | 5 | 2 | 0 | 3 | 8 | 7 |
| מקסיקו 1986 | מקום ראשון | 7 | 6 | 1 | 0 | 14 | 5 |
| איטליה 1990 | מקום שני | 7 | 2 | 3 | 2 | 5 | 4 |
| ארצות הברית 1994 | שמינית גמר | 4 | 2 | 0 | 2 | 8 | 6 |
| צרפת 1998 | רבע גמר | 5 | 3 | 1 | 1 | 10 | 4 |
| קוריאה הדרומית יפן 2002 | סיבוב ראשון | 3 | 1 | 1 | 1 | 2 | 2 |
| גרמניה 2006 | רבע גמר | 5 | 3 | 2 | 0 | 11 | 3 |
| דרום אפריקה 2010 | רבע גמר | 5 | 4 | 0 | 1 | 10 | 6 |
| ברזיל 2014 | מקום שני | 7 | 5 | 1 | 1 | 8 | 4 |
| רוסיה 2018 | שמינית גמר | 4 | 1 | 1 | 2 | 6 | 9 |
| קטר (מדינה) 2022 | מקום ראשון | 7 | 4 | 2 | 1 | 15 | 8 |
ארצות הברית מקסיקו קנדה 2026: 
| סה"כ | 18/22 | 88 | 47 | 17 | 24 | 152 | 101 |
משחקי תיקו כוללים גם משחקים שהוכרעו בבעיטות הכרעה
קופה אמריקה

| שנה | סיבוב | משחקים | ניצחונות | תיקו* | הפסדים | שערי זכות | שערי חובה |
| --- | --- | --- | --- | --- | --- | --- | --- |
| ארגנטינה 1916 | מקום שני | 3 | 1 | 2 | 0 | 7 | 2 |
| אורוגוואי 1917 | מקום שני | 3 | 2 | 0 | 1 | 5 | 3 |
| ברזיל 1919 | מקום שלישי | 3 | 1 | 0 | 2 | 7 | 7 |
| צ'ילה 1920 | מקום שני | 3 | 1 | 2 | 0 | 4 | 2 |
| ארגנטינה 1921 | מקום ראשון | 3 | 3 | 0 | 0 | 5 | 0 |
| ברזיל 1922 | מקום רביעי | 4 | 2 | 0 | 2 | 6 | 3 |
| אורוגוואי 1923 | מקום שני | 3 | 2 | 0 | 1 | 6 | 6 |
| אורוגוואי 1924 | מקום שני | 3 | 1 | 2 | 0 | 2 | 0 |
| ארגנטינה 1925 | מקום ראשון | 4 | 3 | 1 | 0 | 11 | 4 |
| צ'ילה 1926 | מקום שני | 4 | 2 | 1 | 1 | 14 | 3 |
| פרו 1927 | מקום ראשון | 3 | 3 | 0 | 0 | 15 | 4 |
| ארגנטינה 1929 | מקום ראשון | 3 | 3 | 0 | 0 | 9 | 1 |
| פרו 1935 | מקום שני | 3 | 2 | 0 | 1 | 8 | 5 |
| ארגנטינה 1937 | מקום ראשון | 6 | 5 | 0 | 1 | 14 | 5 |
פרו 1939: פרשה
| צ'ילה 1941 | מקום ראשון | 4 | 4 | 0 | 0 | 10 | 2 |
| אורוגוואי 1942 | מקום שני | 6 | 4 | 1 | 1 | 21 | 6 |
| צ'ילה 1945 | מקום ראשון | 6 | 5 | 1 | 0 | 22 | 5 |
| ארגנטינה 1946 | מקום ראשון | 5 | 5 | 0 | 0 | 17 | 3 |
| אקוודור 1947 | מקום ראשון | 7 | 6 | 1 | 0 | 28 | 4 |
ברזיל 1949: פרשה
פרו 1953: פרשה
| צ'ילה 1955 | מקום ראשון | 5 | 4 | 1 | 0 | 18 | 6 |
| אורוגוואי 1956 | מקום שלישי | 5 | 3 | 0 | 2 | 5 | 3 |
| פרו 1957 | מקום ראשון | 6 | 5 | 0 | 1 | 25 | 6 |
| ארגנטינה 1959 | מקום ראשון | 6 | 5 | 1 | 0 | 19 | 5 |
| אקוודור 1959 | מקום שני | 4 | 2 | 1 | 1 | 9 | 9 |
| בוליביה 1963 | מקום שלישי | 6 | 3 | 1 | 2 | 15 | 10 |
| אורוגוואי 1967 | מקום שני | 5 | 4 | 0 | 1 | 12 | 3 |
| 1975 | סיבוב ראשון | 4 | 2 | 0 | 2 | 17 | 4 |
| 1979 | סיבוב ראשון | 4 | 1 | 1 | 2 | 7 | 6 |
| 1983 | סיבוב ראשון | 4 | 1 | 3 | 0 | 5 | 4 |
| ארגנטינה 1987 | מקום רביעי | 4 | 1 | 1 | 2 | 5 | 4 |
| ברזיל 1989 | מקום שלישי | 7 | 2 | 3 | 2 | 2 | 4 |
| צ'ילה 1991 | מקום ראשון | 7 | 6 | 1 | 0 | 16 | 6 |
| אקוודור 1993 | מקום ראשון | 6 | 2 | 4 | 0 | 6 | 4 |
| אורוגוואי 1995 | רבע גמר | 4 | 2 | 1 | 1 | 8 | 6 |
| בוליביה 1997 | רבע גמר | 4 | 1 | 2 | 1 | 4 | 3 |
| פרגוואי 1999 | רבע גמר | 4 | 2 | 0 | 2 | 6 | 6 |
קולומביה 2001: פרשה
| פרו 2004 | מקום שני | 6 | 4 | 1 | 1 | 16 | 6 |
| ונצואלה 2007 | מקום שני | 6 | 5 | 0 | 1 | 16 | 6 |
| ארגנטינה 2011 | רבע גמר | 4 | 1 | 3 | 0 | 5 | 2 |
| צ'ילה 2015 | מקום שני | 6 | 3 | 3 | 0 | 10 | 3 |
| ארצות הברית 2016 | מקום שני | 6 | 5 | 1 | 0 | 18 | 2 |
| ברזיל 2019 | מקום שלישי | 6 | 3 | 1 | 2 | 7 | 6 |
| ברזיל 2021 | מקום ראשון | 7 | 5 | 2 | 0 | 12 | 3 |
| ארצות הברית 2024 | מקום ראשון | 6 | 5 | 1 | 0 | 9 | 1 |
| סה"כ | 44/48 | 208 | 132 | 43 | 33 | 483 | 183 |
משחקי תיקו כוללים גם משחקים שהוכרעו בבעיטות הכרעה
גביע הקונפדרציות

| שנה | השתתפה בתור | סיבוב | משחקים | ניצחונות | תיקו* | הפסדים | שערי זכות | שערי חובה |
| --- | --- | --- | --- | --- | --- | --- | --- | --- |
| ערב הסעודית 1992 | זוכת קופה אמריקה 1991 | מקום ראשון | 2 | 2 | 0 | 0 | 7 | 1 |
| ערב הסעודית 1995 | זוכת קופה אמריקה 1993 | מקום שני | 3 | 1 | 1 | 1 | 5 | 3 |
ערב הסעודית 1997: לא העפילה
מקסיקו 1999: לא העפילה
קוריאה הדרומית יפן 2001: לא העפילה
צרפת 2003: לא העפילה
| גרמניה 2005 | סגנית קופה אמריקה 2004 | מקום שני | 5 | 2 | 2 | 1 | 10 | 10 |
דרום אפריקה 2009: לא העפילה
ברזיל 2013: לא העפילה
רוסיה 2017: לא העפילה
| סה"כ |  | 3/10 | 10 | 5 | 3 | 2 | 22 | 14 |
משחקי תיקו כוללים גם משחקים שהוכרעו בבעיטות הכרעה
הנבחרות הצעירות של ארגנטינה > הנבחרת עד גיל 17

הנבחרת עד גיל 17 של ארגנטינה זכתה פעמיים באליפות אמריקה הדרומית עד גיל 17 (1985, 2003). היא סיימה כסגנית 4 פעמים (1988, 1995, 1997, 2001) ובמקום השלישי פעמיים (1991, 1993).
היא מעולם לא זכתה בגביע העולם עד גיל 17, מיקום השיא שלה בקטגוריית גילאים זו הוא המקום השלישי (1991, 1995, 2003).
הנבחרות הצעירות של ארגנטינה > הנבחרת עד גיל 20

הנבחרת עד גיל 20 היא גאוות ההתאחדות הארגנטינאית. ארגנטינה מחזיקה בשיא הזכיות בגביע העולם בכדורגל עד גיל 20 עם 6 זכיות (1979, 1995, 1997, 2001, 2005, 2007). היא סיימה כסגנית פעם אחת (1983) ורביעית גם כן פעם אחת (2003).
ארגנטינה זכתה באליפות אמריקה הדרומית עד גיל 20 5 פעמים (1967, 1997, 1999, 2003, 2015) וסיימה כסגנית 7 פעמים (1958, 1979, 1983, 1991, 1995, 2001, 2007).
בין השחקנים שזכו בתואר ב-2005 ניתן למצוא את ליונל מסי, סרחיו אגוארו, פרננדו גאגו, אוסקר אוסטארי, פבלו זבאלטה, גבריאל פאלטה, נרי קרדוסו, לוקאס ביגליה, ואזקיל גאראי.
הנבחרות הצעירות של ארגנטינה > הנבחרת האולימפית

ארגנטינה זכתה במדליית הזהב באולימפיאדת אתונה (2004) ובאולימפיאדת בייג'ינג (2008). בנוסף, היא זכתה במדליית הכסף פעמיים (באולימפיאדת אמסטרדם 1928 ובאולימפיאדת אטלנטה 1996).
שיאי שחקנים

נכון ל-14 ביולי 2024.
שיאי שחקנים > שיאני ההופעות

| דירוג | שחקן | הופעות | שערים | שנים |
| --- | --- | --- | --- | --- |
| 1 | ליונל מסי | 187 | 109 | 2005–הווה |
| 2 | חאבייר מסצ'ראנו | 147 | 3 | 2003–2018 |
| 3 | חבייר זאנטי | 145 | 5 | 1994–2011 |
| 3 | אנחל די מריה | 145 | 31 | 2008–2024 |
| 5 | ניקולאס אוטמנדי | 117 | 6 | 2009–הווה |
| 6 | רוברטו אז'אלה | 115 | 7 | 1994–2007 |
| 7 | דייגו סימאונה | 106 | 11 | 1988–2002 |
| 8 | סרחיו אגוארו | 101 | 41 | 2006–2021 |
| 9 | אוסקר רוג'רי | 97 | 7 | 1983–1994 |
| 10 | סרחיו רומרו | 96 | 0 | 2009–2018 |
שיאי שחקנים > מלכי השערים

| דירוג | שחקן | שערים | הופעות | יחס | שנים |
| --- | --- | --- | --- | --- | --- |
| 1 | ליונל מסי | 109 | 187 | 0.58 | 2005–הווה |
| 2 | גבריאל בטיסטוטה | 56 | 78 | 0.72 | 1991–2002 |
| 3 | סרחיו אגוארו | 41 | 101 | 0.41 | 2006–2021 |
| 4 | הרנן קרספו | 35 | 64 | 0.55 | 1995–2007 |
| 5 | דייגו מראדונה | 34 | 91 | 0.37 | 1977–1994 |
| 6 | גונסאלו היגוואין | 31 | 75 | 0.41 | 2009–2018 |
| 6 | אנחל די מריה | 31 | 145 | 0.21 | 2008–2024 |
| 8 | לאוטרו מרטינס | 29 | 64 | 0.45 | 2018–הווה |
| 9 | לואיס ארטימה | 24 | 25 | 0.96 | 1961–1967 |
| 10 | לאופולדו לוקה | 22 | 45 | 0.49 | 1975–1981 |
| 10 | דניאל פסארלה | 22 | 70 | 0.31 | 1976–1986 |
שיאי שחקנים > קפטנים שזכו בגביע העולם

| שנה | שחקן | הופעות | שערים |
| --- | --- | --- | --- |
| 1978 | דניאל פסארלה | 70 | 22 |
| 1986 | דייגו מראדונה | 91 | 34 |
| 2022 | ליונל מסי | 187 | 109 |